ශ්‍රී ලංකාව හා ඉන්දියාව අතර අනාදිමත් කාලයක් පුරා පැවැති මිතුදම ශ්‍රී ලංකා - ඉන්දීය ඉංග්‍රීසි භාෂා ඉගැන්වීම් පුහුණු මධ්‍යස්ථානය ආරම්භ කිරීමත් සමඟ තවදුරටත් පුළුල්වනු ඇතැයි ඉන්දියාවේ විදේශ ලේකම් නිරූපමා රාවෝ මහත්මිය පැවසුවාය.දෙරටේ සහයෝගිතාව ඇතිව ඉංගී‍්‍රසි ඉගැන්වීමට මෙවැනි වටිනා ව්‍යාපෘතියකට මඟ හෙළිවූයේ ශ්‍රී ලංකා ජනපති මහින්ද රාජපක්ෂ මහතාගේ දර්ශනයට අනුව යැයිද ඇය කීවාය.පේරාදෙණිය පැණිදෙණිය ඉංග්‍රීසි ගුරු පුහුණු විද්‍යාලයේ දී ශ්‍රී ලංකා - ඉන්දියා ඉංග්‍රීසි ඉගැන්වීම පිළිබඳව ගුරුපුහුණු මධ්‍යස්ථානය හා භාෂා රසායනාගාරය විවෘත කිරීමේ උත්සවයට සහභාගි වෙමින් ඉන්දියා විදේශ ලේකම් ශ්‍රීමතී නිරූපමා රාවෝ මහත්මිය එසේ පැවසුවාය.ඉගෙන ගැනීම මෙන්ම බාහිර ලෝකය සමඟ එකට මුසුවීමේ උනන්දුව ශ්‍රී ලාංකික ප්‍රජාව සතුව ඇති බව තමා අවබෝධ කර ගත්තේ, තමන් ශ්‍රී ලංකාවේ සේවයේ යෙදී සිටි වකවානුවේ දී බවද ඇය පැවසුවාය.වැඩිදුරටත් අදහස් දැක්වූ රාවෝ මහත්මිය මෙසේ ද පැව සුවාය.මෙවැනි ඉංග්‍රීසි භාෂා ව්‍යාපෘති මඟින් බාහිර ලෝකය සමඟ සබඳතා වර්ධනය කැර ගනිමින්, විශේෂයෙන්ම ව්‍යාප්ත වන ගෝලීයකරණය උපයෝගි කර ඉන්දියාව හා ශ්‍රී ලංකාව ආර්ථික වශයෙන් සංවර්ධනය වී දෙරට ජීවන තත්ත්වය ඉහළ නංවා ගැනීමට අවස්ථාව සලසා ගැනීමට හැකියි.ඉන්දියාව හා ශ්‍රී ලංකාව අතර සබඳතාවය අපේ කලාපයට ආදර්ශවත් හා අද්විතීය සබඳතාවක් බවට පත්කැර ගැනීම වැදගත්.ජනාධිපති ලේකම් ලලිත් වීරතුංග මහතා.